OpenLLM-France/wikimedia huggingface dataset:
# Ismail Qemali

Ismail Qemali (Vlorë, 1844 - Roma, 1919) fou un polític albanès.
Pertanyia a una família noble, va estudiar al gymnasium de Ioannina i el 1859 marxà a Istanbul, on participà dels esforços d'estandardització de l'albanès. Participà en l'administració de l'Imperi Otomà, però degut a les seves idees liberals fou deportat set anys.
El 28 de desembre del 1912 presidí el Congrés Nacional Albanès que va dirigir la lluita per la independència d'Albània i amb Isa Boletini i Luigj Gurakuqi alçà la bandera a Vlorë. Reconegut pels austriacs, dominà la zona central i Vlorë, tot fundant el Partit Liberal, amb suport de Bajram Curri i altres insurgents. El 1914 fou obligat a marxar a Itàlia, on va morir.
# Humphrey Lloyd

Humphrey Lloyd (1800-1881) fou un físic i matemàtic irlandès.

## Vida i Obra

Fill del matemàtic Bartholomew Lloyd que era professor del Trinity College (Dublín), ell mateix va estudiar en aquesta institució, en la que es va graduar el 1819 amb la medalla de ciències.
Va ser al Trinity College on va fer la seva carrera acadèmica: professor des de 1820, ocupa la càtedra de Filosofia Experimental i Natural el 1822, i el 1824 és nomenat fellow de la institució. El 1843 va ser nomenat senior fellow i el 1862 i 1867 va ser escollit vice-provost i provost, respectivament (càrrecs similars als de vice-rector i rector).
Els treballs més significatius de Lloyd van ser en òptica i en geomagnetisme. Però potser la seva tasca més important, com le del seu pare, va ser la de reformador del sistema educatiu universitari, impulsant el mètode experimental en els estudis.

## Referències

* ↑ Spearman, pàgina 37.
* ↑ Spearman, pàgina 39.
* ↑ O'Hara, pàgina 49.
* ↑ O'Hara, pàgines 44-46.
* ↑ Spearman, pàgina 42.
* ↑ Weaire & Coey, pàgines 472-474.
* ↑ O'Hara, pàgina 50.

## Bibliografia

* O'Hara, James G. «Humphrey Lloyd (1800-1881)». A: Mark McCartney, Andrew Whitaker (eds). Physicists of Ireland: Passion and Precision (en (anglès)). CRC Press, 2003. ISBN 9781420033175.
* Spearman, T.D. «Humphrey Lloyd, 1800-1881» (en (anglès)). Hermathena, Num. 130/131, 1981, pàg. 37-52. ISSN: 0018-0750.
* Weaire, Deanis; Coey, J. M. D.. «Lloyd, Humphrey (1808–1881)». A: David Gubbins, Emilio Herrero-Bervera (eds.). Encyclopedia of Geomagnetism and Paleomagnetism (en (anglès)). Springer, 2007, p. 472-474. ISBN 978-1-4020-3992-8.

## Enllaços externs

* O'Connor, John J.; Robertson, Edmund F. «Humphrey Lloyd» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Iuri Malentxenko

Iuri Ivànovitx Malentxenko (rus: Юрий Иванович Маленченко; nascut el 22 de desembre de 1961) és un cosmonauta rus. Malentxenko va ser la primera persona a casar-se a l'espai, el 10 d'agost de 2003, quan es va casar amb Iekaterina Dmítrieva, que era a Texas, mentre que ell era a 240 milles sobre Nova Zelanda, en l'Estació Espacial Internacional. A data de 2011, Malentxenko ocupava el desè lloc pel temps a l'espai per haver estat tant en la Mir com l'Estació Espacial Internacional (ISS).

## Referències

* ↑ Juan A. Lozano. «Man on International Space Station Weds Bride on Earth». SPACE.com, 10-08-2003. Arxivat de l'original el 3 de febrer 2004. [Consulta: 5 juny 2010].
* ↑ «Peggy Whitson and Station Crew Back Home». Orlando Sentinel. Arxivat de l'original el 28 de març 2010. [Consulta: 6 juny 2010].

## Enllaços externs

* NASA biography
* Biografia de Iuri Malentxenko a SpaceFacts
# IPTraf

IPTraf és un programari basat en consola que fa estadístiques de xarxa per per als sistemes operatiusLinux. Recull informació de les connexions TCP, estadístiques i activitat de les interfícies; així com també les caigudes de tràfic TCP i UDP

## Característiques

A més d'un menú d'opcions a pantalla sencera, IPTraf té les següents capacitats:
* Monitor de tràfic IP que mostra informació del tràfic de la xarxa.
* Estadístiques generals de les Interfícies.
* Mòdul d'estadístiques de la LAN que troba hosts i mostra dades sobre la seva activitat.
* Monitor TCP, UDP que mostra el recompte de paquets de la xarxa per a les connexions dels ports d'aplicacions.
* Utilitza el "raw socket interface", que duu el kernel que permet ser usat per un ampli rang de "targetes de xarxa" .

## Protocols reconeguts

IPTtraf admet escoltar múltiples protocols:
* IP
* TCP
* UDP
* ICMP
* IGP
* IGMP
* IGRP
* OSPF
* ARP
* RARP

## Interfícies admeses

IPTraf admet una àmplia gamma d'interfícies de xarxa:
* Loopback local
* Totes les interfícies Ethernet suportades a GNU/Linux.
* Totes les interfícies FDDI suportades a GNU/Linux.
* ESLIP
* Asynchronous PPP
* Synchronous PPP over ISDN
* ISDN amb encapsulació Raw IP
* ISDN amb encapsulació Cisco HDLC
* Línia IP Paral·lela.

## Estructures internes de dades

Les principals estructures de dades de les que en fa ús l'aplicació es troben a les llistes doblement enllaçades, cosa que facilita el seu desplaçament. El màxim nombre d'entrades només és limitat per la memòria aleatòria disponible. Les operacions de cerca es duen a terme linealment, fet que provoca un suau però gairebé imperceptible impacte. A causa de la rapidesa amb què tendeix a créixer el monitor de tràfic de ips, usa una taula hash per fer les cerques més eficients. Les operacions de cerca es duen a terme cada cop que el programa ha de comprovar si ja és a la llista l'adreça Ethernet o ip o el protocol o el port de xarxa.
A més, té un mecanisme de doblegat d'enllaços que merament amb anotacions sobre entrades antigues que són disponibles per a tornar a usar-les. Cada cop que una connexió es reinicia o tanca completament, la informació d'entrades no s'allibera; se li afegeix una entrada a la "llista tancada". En detectar una nova connexió es comprova la llista i, si no és buida, es torna a usar la primera entrada que sigui disponible.

## Referències

* ↑ «About IPTraf» (en anglès). [Consulta: 8 novembre 2011].
* ↑ Gerard Paul Java. «IPTraf Technical Information» (en anglès), 1997. [Consulta: 15 maig 2010].

## Enllaços externs

* IPTraf
# Jaime Magalhães

Jaime Fernandes Magalhães (10 de juliol de 1962) és un exfutbolista portuguès de la dècada de 1980.
Fou 20 cops internacional amb la selecció portuguesa amb la qual participà en la Copa del Món de futbol de 1986.
Pel que fa a clubs, defensà els colors de FC Porto durant 15 temporades, arribant a ser campió d'Europa.

## Palmarès

* Primeira Liga: 1984-85, 1985-86, 1987-88, 1989-90, 1991-92, 1992-93, 1994-95
* Taça de Portugal: 1983-84, 1987-88, 1990-91, 1993-94
* Supercopa Cândido de Oliveira: 1981, 1983, 1984, 1986, 1991, 1993
* Copa d'Europa de futbol: 1986-87
* Supercopa d'Europa de futbol: 1987
* Copa intercontinental de futbol: 1987

## Referències

* ↑ DIAS, Rui, Record - 100 Melhores do Futebol Português - Volume I (Record - The 100 best of Portuguese Football, 2002, EDISPORT)
* ↑ Jaime Magalhães a National-Football-Teams.com (anglès)
* ↑ Portugal stats at Eu-Football
* ↑ «Jaime Magalhães» (en portuguès). Estrelas do FCP, 26-10-2009. [Consulta: 8 desembre 2015].
* ↑ «Champions' Cup 1986-87». RSSSF. [Consulta: 8 desembre 2015].
# Jacquesdietrichita

La jacquesdietrichita és un mineral de la classe dels borats. Rep el seu nom del professor francès Jacques Emile Dietrich (1926- 2009), qui va descobrir el mineral. Va ser aprovat per l'Associació Mineralògica Internacional l'any 2003.

## Característiques

És un borat hidratat de coure amb fórmula Cu₂(H₂BO₃)(OH)₃. Cristal·litza en el sistema ortoròmbic formant cristalls allargats tabulars. La seva duresa a l'escala de Mohs és 2, sent un mineral molt tou. El seu color és blau brillant, amb una lluentor vítria, i la seva ratlla és blau clara.
Segons la classificació de Nickel-Strunz, la jacquesdietrichita pertany a «06.AB: borats amb anions addicionals; 1(D) + OH, etc.» juntament amb els següents minerals: hambergita, berborita, jeremejevita, warwickita, yuanfuliita, karlita, azoproïta, bonaccordita, fredrikssonita, ludwigita, vonsenita, pinakiolita, blatterita, chestermanita, ortopinakiolita, takeuchiita, hulsita, magnesiohulsita, aluminomagnesiohulsita, fluoborita, hidroxylborita, shabynita, wightmanita, gaudefroyita, sakhaita, harkerita, pertsevita-(F), pertsevita-(OH) i painita.

## Formació i jaciments

És un mineral d'origen hidrotermal que es troba en petites cavitats en roques de gaudefroyita-calcita, i com a inclusions en calcita. Va ser trobada a la mina Tachgagalt, a la província d'Ouarzazate, Souss-Massa-Draâ, Marroc, una mina que va ser explotada entre els anys 1937 i els anys 60.

## Referències

* ↑ «Jacquesdietrichite» (en anglès). Mindat. [Consulta: 13 agost 2015].
* ↑ «Jacquesdietrichite Mineral Data» (en anglès). Webmineral. [Consulta: 13 agost 2015].
* ↑ «Tachgagalt Mine, Ouarzazate Province, Souss-Massa-Draâ Region, Morocco» (en anglès). Mindat. [Consulta: 13 agost 2015].
# Jesús Pastor Espinosa

Jesús Pastor (Caracas, 27 d'abril de 1993) és un futbolista valencià.

## Biografia

Malgrat que va néixer a Veneçuela, va ser adoptat per una parella d'Asp, on ha viscut tota la vida. El seu primer equip va ser la Coca d'Asp, entrant al futbol base de l'Hèrcules CF amb 13 anys. El juny de 2008 va signar un contracte base amb l'equip herculà fins al juny de 2012, amb una clàusula per renovar-lo per tres anys més.
Actualment juga al filial de l'equip alacantí, malgrat que és convocat assíduament amb el primer equip.

## Referències

* 1 2 3 «Jesús és la "sensació" d'aquesta pretemporada» (en castellà). As.com, 02-08-2010. [Consulta: 7 març 2011].
* ↑ «Jesús Pastor, desde el banquillo de El Madrigal a La Jira de Aspe» (en castellà). Diario Información. [Consulta: 7 març 2011].

## Enllaços externs

* «Perfil i estadístiques de Jesús Pastor» (en alemany). transfermarkt.de.
# Jeremies I

Jeremies I (en grec Ιερεμίας Α') va ser patriarca de Constantinoble de l'any 1522 al 1545, excepte durant un breu període, de l'abril/maig de 1524 al 24 de setembre de 1525, quan va ser deposat i Joanic I va ser nomenat patriarca.
Havia nascut a Zitsa, a l'Epir. No era una persona gaire instruïda però tenia una gran capacitat de gestió. Abans de ser patriarca era metropolità a l'església de Sofia. Després de ser elegit va iniciar uns viatges per conèixer les esglésies de Xipre, Egipte, Sinaí i Palestina.
Durant la seva absència, el clergat i els notables de Constantinoble el van deposar i van elegir com a patriarca a Joanic I de Sozòpolis. Jeremies va reunir a Jerusalem els patriarques d'Alexandria i d'Antioquia en un sínode que va excomunicar a Joanic. Quan va tornar a Constantinoble va ser reposat com a patriarca i aclamat pel poble. Va morir l'any 1545 durant un viatge a Valàquia.

## Referències

* ↑ «Jeremias I» (en anglès). Ecumenical Patriarchate of Constantinople. [Consulta: 27 juliol 2023].
* ↑ Baudrillard, Alfred. Dictionnaire d'histoire et de géographie ecclésiastiques, vol 13. París: Letouzey et Ané, 1956, p. 677.
# Jin (llengua)

* Per a altres significats, vegeu «Jin (desambiguació)».
El jin (en xinès simplificat: 晋语; en xinès tradicional: 晉語), o jinhua o jin-yu, i, alternativament, shanxi hua (en xinès simplificat: 山西话; és a dir: "shanxinès") és una llengua del grup de les llengües sinítiques, si bé hi ha discussió entre els lingüistes sobre si no cal considerar-lo més aviat un dialecte del mandarí, criteri que va prevaldre fins als anys 1980.
La llengua jin es parla a la major part de la província de Shanxi, excepte a la vall baixa del riu Fen; també a la part central de la Mongòlia Interior; i també en zones veïnes de Hebei, Henan i Shaanxi. En total, parlen jin uns 45 milions de persones.

## Referències

* ↑ El 1985, Li Rong va definir el jin com una llengua separada del mandarí.
* ↑ Kurpaska 2010, pàg. 74–75
# Jambu

Jambu és un canal marítim que separa terra ferma de False Point a la badia de Bengala, un port natural destacat al districte de Kendrapada, a Orissa, Índia. És com un riu ample i la navegació és perillosa i només possible fins a Deulpara a uns 25 km de la boca. Les terres del canal eren propietat del maharajà de Bardwan que en va cedir una part a la [Companyia Britànica de les Índies Orientals] per la construcció d'un far.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Ipiales

Ipiales és una ciutat i bisbat catòlic ubicada al departament de Nariño, al sud de Colòmbia, prop de la frontera amb Equador. És troba en l'altiplà andí a 82km de Pasto, la capital del departament. Limita al nord amb Pupiales, Gualmatán, Contadero i Potosí; al sud: amb la república de l'Equador; a l'est amb Potosí, Còrdova, Puerres, i el departament del Putumayo; a l'oest amb Aldana, Cuaspud (Carlosama) i la república de l'Equador.
És coneguda com "la ciudad de las nubes verdes" pels núvols verdosos que apareixen sobre la ciutat. Un dels menjars principals de l'àrea és el porc guinea o cavy (Cavia porcellus), anomenat kuy o kuwi. Al municipi es troba el Santuari de Las Lajas.

## Referències

* ↑ Almeida Reyes, Eduardo (2015), "El Camino del Inca en las Sierra Norte del Equador y su Valoracion Turistica", Revista de Investigación Científica, No, 7, pp. 75-87
* ↑ «Basílica Santuario Nacional de Nuestra Señora de Las Lajas». [Consulta: 27 febrer 2019].
# Joan II Malatesta de San Mauro

Joan II Malatesta de San Mauro fou fill de Ludòvic Malatesta de San Mauro, i fou consenyor de San Mauro, Monleone, Calbana, Calbanella, Ginestreto, Secchiano i Castiglione. No tingué fills del seu enllaç amb Bernardina degli Angolanti.
# Jigme Singye Wangchuck

Jigme Singye Wangchuck (n. 1955) va ser el rei de Bhutan entre el 1972 i el 2006. Va pujar al tron el després de la mort del seu pare i fou coronat el 2 de juliol de 1974.
# Jarkko Oikarinen

Jarkko Oikarinen (Kuusamo, Finlàndia, 16 d'agost de 1967) és l'inventor de la primera xarxa de xat a Internet, la Internet Relay Chat, o IRC, que creà el 1988, i on és conegut com a WiZ.
Mentre treballava a la Universitat d'Oulu, l'agost de 1988, va escriure el primer servidor i client d'IRC, que va crear per substituir el MUT (MultiUser Talk) al BBS finlandès OuluBox. Oikarinen va inspirar-se en el Bitnet Relay Chat, que operava a la xarxa BITNET. Va continuar desenvolupant l'IRC quatre anys més, amb l'ajuda de Darren Reed.
El 1997 va rebre el premi Dvorak Award pel desenvolupament de l'IRC. El 2005 va ser distingit amb l'Special Recognition Award per la fundació Millennium Technology Prize.
Actualment treballa a Google Suècia, en el projecte Google Hangouts.

## Referències

* ↑ Rincón Rivera, David; Casals Ibáñez, Lluís. Introducció a Internet: Fonaments tecnològics i recursos per a usuaris. Barcelona: UPC, 2003, p. 313. ISBN 8483015625, 9788483015629.
* ↑ «A Decade of IRC». undernet.org. Arxivat de l'original el 2009-02-07. [Consulta: 5 octubre 2007].
* ↑ «IRC History by Jarkko Oikarinen». IRC.org. [Consulta: 5 octubre 2007].
* ↑ «4. Personal Achievement – Outstanding Global Interactive Personal Communications System». 1997 Dvorak Award Winners. Rancho Cucamonga California. Arxivat de l'original el 28 de setembre 2007. [Consulta: 30 abril 2015].
* ↑ Oikarinen, Jarkko. «Curriculum Vitae: Jarkko Oikarinen». Pàgina personal. [Consulta: 30 abril 2015].

## Enllaços externs

* Web de l'autor
# Jarimba

Jarimba és un cràter sobre la superfície del planeta nan Ceres, situat amb el sistema de coordenades planetocèntriques a -19.86 ° de latitud nord i 25.66 ° de longitud est. Fa un diàmetre de 69 km. El nom va ser fet oficial per la UAI el 15 d'octubre del 2015 i fa referència a Jarimba, déu de les flors i de la fruita den la cultura dels aranda.

## Referències

* ↑ "Jarimba". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Jitter

En electrònica i telecomunicacions, el jitter és la desviació de la periodicitat real d'un senyal presumptament periòdic, sovint en relació amb un senyal de rellotge de referència. A les aplicacions de recuperació del rellotge s'anomena timing jitter. La fluctuació és un factor important, i normalment no desitjat, en el disseny de gairebé tots els enllaços de comunicacions.
La fluctuació es pot quantificar en els mateixos termes que tots els senyals que varien en el temps, per exemple, arrel quadrada mitjana (RMS) o desplaçament de pic a pic. A més, com altres senyals que varien en el temps, el jitter es pot expressar en termes de densitat espectral.
El període de fluctuació és l'interval entre dos temps d'efecte màxim (o efecte mínim) d'una característica del senyal que varia regularment amb el temps. La freqüència de fluctuació, la xifra més citada, és la seva inversa. ITU-T G.810 classifica les freqüències de fluctuació per sota de 10 Hz com a wander i freqüències iguals o superiors a 10 Hz com a jitter.
La fluctuació pot ser causada per interferències electromagnètiques i diafonia amb els portadors d'altres senyals. La fluctuació pot fer que un monitor de pantalla parpellegi, afecti el rendiment dels processadors dels ordinadors personals, introdueixi clics o altres efectes no desitjats en els senyals d'àudio i provoqui la pèrdua de dades transmeses entre dispositius de xarxa. La quantitat de jitter tolerable depèn de l'aplicació afectada.

## Referències

* ↑ Wolaver, Dan H. Phase-Locked Loop Circuit Design (en anglès). Prentice Hall, 1991, p. 211. ISBN 978-0-13-662743-2.
* ↑ Vogel, Kate. «What is jitter? How to test and reduce internet jitter» (en anglès). https://www.ringcentral.com,+10-05-2022.+[Consulta: 28 febrer 2023].
* ↑ «FTB-8080 Sync Analyzer: Resolving Synchronization Problems in Telecom Networks» (en anglès). EXFO. Arxivat de l'original el 2012-02-07. [Consulta: 5 agost 2012].
* ↑ «What Is Jitter? Definition from SearchUnifiedCommunications» (en anglèss). https://www.techtarget.com.+[Consulta: 28 febrer 2023].
# Jitka (cràter)

Jitka és un cràter d'impacte en el planeta Venus de 13 km de diàmetre. Porta el nom d'un antropònim eslovac, i el seu nom va ser aprovat per la Unió Astronòmica Internacional el 1997.

## Referències

* ↑ «Jitka». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Joana d'Urgell

Joana d'Urgell (Sixena, 1415 - Falset, 1452 o vers 1455), fou infanta d'Urgell i comtessa consort de Foix, Bearn i Bigorra (1435-1436).

## Orígens familiars

Filla tercera de Jaume II d'Urgell i la seva esposa Isabel d'Aragó. Era neta per part de mare del rei d'Aragó Pere el Cerimoniós.

## Núpcies

Fruit de les relacions iniciades entre el rei d'Aragó, Alfons el Magnànim, i Yeshaq I, fill del Bahr negus d'Etiopia, el 1427 es va proposar el matrimoni de Joana d'Urgell amb el mateix Yeshaq, un acord que no s'efectuà.
Es casà el 1435 amb el comte Joan I de Foix. D'aquesta unió no hi hagué descendents per la prematura mort del comte de Foix al cap d'uns mesos del casament.
Es casà en segones núpcies el 1445 amb Joan Ramon Folc III de Cardona, comte de Cardona i comte de Prades. Van tenir tres fills:
* Jaume de Cardona
* Joan Ramon Folc IV de Cardona, hereu; comte de Cardona i comte de Prades
* Caterina de Cardona

## Referències

* ↑ Gort i Juanpere, Ezequiel. El comtat de Prades i la baronia d'Entença en els temps medievals. Dalmau Editor, 2023, p. 550.
* ↑ Salvadore, Matteo «The Ethiopian Age of Exploration: Prester John's Discovery of Europe, 1306–1458» (en anglès). Journal of World History, Núm. 4, 01-12-2010, pp. 593-627 [Consulta: 24 juliol 2014].
# Joana d'Àustria

Joana d'Àustria o Joana d'Habsburg (Praga, Sacre Imperi Romanogermànic 1547 - Florència, Gran Ducat de Toscana 1578) fou una princesa imperial i arxiduquessa d'Àustria que va esdevenir Gran Duquessa consort de Toscana.

## Orígens familiars

Va néixer el 24 de gener de 1547 a la ciutat de Praga, població situada en aquells moments al Sacre Imperi Romanogermànic, sent filla de l'emperador Ferran I del Sacre Imperi Romanogermànic i Anna d'Hongria. Fou neta per línia paterna de Joana I de Castella i Felip el Bell, i per línia materna de Ladislau II d'Hongria i Anna de Foix.
Fou germana, entre d'altres, d'Elisabet i Caterina d'Àustria, casades successivament amb Segimon II August de Polònia; l'emperador Maximilià II del Sacre Imperi Romanogermànic; l'arxiduc Ferran II d'Àustria; Elionor d'Àustria, casada amb Guillem I de Màntua; i Bàrbara d'Àustria, casada amb Alfons II d'Este.

## Núpcies i descendents

Es casà el 18 de desembre de 1565 amb Francesc I de Mèdici, fill del duc Cosme I de Mèdici i Elionor de Toledo. D'aquesta unió nasqueren:
* Elionor de Mèdici (1567-1611), casada el 1584 amb Vicenç I de Màntua
* Romola de Mèdici (1568)
* Anna de Mèdici (1569-1584)
* Elisabet de Mèdici (1571-1572)
* Lucrècia de Mèdici (1572-1574)
* Maria de Mèdici (1575-1642), casada el 1600 amb Enric IV de França i posteriorment regent de França (1610-1617)
* Felip de Mèdici (1577-1582)
No fou feliç al costat del seu espòs qui tenia com a amant a Bianca Cappello. Francesc no va dubtar a posar Blanca com a dama d'honor de la seva esposa per tenir-la a prop i mortificar Joana. Aquesta, però, comptava amb la simpatia del seu sogre, el qual decorà per a ella el Palazzo Vecchio amb pintures de pobles austríacs pintats per alumnes de Giorgio Vasari.
Joana d'Àustria morí l'11 d'abril de 1578 a la ciutat de Florència, en la qual mai se sentí a gust. L'octubre del mateix any Francesc i Bianca es casaven.

## Referències

* 1 2 «Habsburg 4» (en anglès). genealogy.euweb.cz. [Consulta: 2 gener 2022].
* ↑ López Poza, Sagrario. La cultura emblemática bajo el valimiento del duque de Lerma (1598-1618), 2011, p. 238. ISBN 978-84-936776-7-1.
* ↑ «Bianca Cappello, ambitieuse Vénitienne à la Cour des Médicis -» (en francès), 07-09-2016. [Consulta: 2 gener 2022].
* ↑ López Poza, Sagrario. La cultura emblemática bajo el valimiento del duque de Lerma (1598-1618), 2011, p. 252. ISBN 978-84-936776-7-1.

## Enllaços externs

* (anglès) http://genealogy.euweb.cz/habsburg/habsburg4.html
# Jesús María Rodríguez Orrantía

Jesús María Rodríguez Orrantía (Galdames, Biscaia, 1948) és un polític socialista basc. Mestre electricista de taller i militant del PSE-PSOE, fou regidor a l'ajuntament de Barakaldo el 1980-1983 i alcalde de 1983 a 1991. Durant el seu mandat, el 1988, va patir un intent d'atemptat per part dels Comandos Autónomos Anticapitalistas. De 1983 a 1991 també ha estat diputat a la Junta Provincial de Biscaia, diputat per Biscaia a les eleccions al Parlament Basc de 1990 i 1994 i senador per Biscaia a les eleccions generals espanyoles de 1996 substituint Ramón Rubial Cavia.

## Referències

* ↑ Mi vida en el Partido, a elcorreodigital.com
# Jesús María Lacruz Gómez

Jesús María Lacruz Gómez (Pamplona, 25 d'abril de 1978) és un exfutbolista professional navarrès que jugava com a defensa.

## Palmarès

| Títol | Club | País | Any |
| Medalla de plata | Espanya | Espanya | Sydney 2000 |
| Subcampió UEFA | RCD Espanyol | Espanya | 2006-2007 |